62022CO0067_INF
Ordonnance de la Cour (šiesta komora) z 1. septembra 2022 –Pharol
(vec C‑67/22)
„Návrh na začatie prejudiciálneho konania – Článok 99 rokovacieho poriadku Súdneho dvora – Články 63 a 65 ZFEÚ – Voľný pohyb kapitálu – Daň z príjmov právnických osôb – Dividendy prijaté od spoločnosti usadenej v členskom štáte spoločnosti, ktorá je príjemcom – Dividendy prijaté od spoločnosti usadenej v tretej krajine – Vnútroštátna právna úprava, ktorej účelom je odstránenie dvojitého zdanenia – Rozdielne zaobchádzanie Obmedzenie Odôvodnenie – Účinnosť daňových kontrol – Neexistencia zmluvnej povinnosti oznamovania daňových informácií“
Voľný pohyb kapitálu a sloboda platieb – Obmedzenia – Daňová právna úprava – Daň z príjmov právnických osôb, – Zdanenie dividend – Vnútroštátna právna úprava smerujúca k odstráneniu dvojitého zdanenia – Právna úprava umožňujúca spoločnosti, ktorá je rezidentom členského štátu, úplný alebo čiastočný odpočet dividend vyplatených spoločnosťou, ktorá je rezidentom toho istého členského štátu – Právna úprava neumožňujúca takýto odpočet v prípade vyplácajúcej spoločnosti so sídlom v treťom štáte – Prípustnosť – Podmienky
(Články 63 a 65 ZFEÚ)
(pozri body 28, 34 – 43 a výrok)
Výrok
Články 63 a 65 ZFEÚ sa majú vykladať v tom zmysle, že nebránia vnútroštátnej právnej úprave, ktorej účelom je odstránenie dvojitého hospodárskeho zdanenia dividend, podľa ktorej spoločnosť, ktorá je rezidentom dotknutého členského štátu, môže od svojho zdaniteľného zisku odpočítať dividendy, ktoré jej boli vyplatené inou spoločnosťou, ktorá je rezidentom, ale nemôže odpočítať dividendy vyplácané spoločnosťou usadenou v tretej krajine, z dôvodu, že táto krajina nie je vo vzťahu k členskému štátu zdanenia viazaná žiadnou zmluvnou povinnosťou oznamovania daňových informácií, pokiaľ toto odpočítanie podlieha podmienke týkajúcej sa podliehania spoločnosti vyplácajúcej dividendy dani v tejto tretej krajine a ak sa z dôvodu neexistencie zmluvnej povinnosti uvedenej tretej krajiny poskytnúť informácie ukáže nemožným získať tieto informácie z tej istej krajiny. Členský štát nie je povinný poskytnúť daňovníkovi možnosť, aby sám predložil dôkazy preukazujúce, že podmienky potrebné na získanie tohto odpočítania sú splnené, pokiaľ z dôvodu tejto neexistencie zmluvnej povinnosti uvedený členský štát nemôže overiť pravdivosť týchto dôkazov.